CELEX: 62018TN0561
Language: fi
Date: 2018-09-20 00:00:00
Title: Asia T-561/18: Kanne 20.9.2018 – ITD ja Danske Fragtmænd v. komissio

26.11.2018   
            
            
               FI
            
            
               Euroopan unionin virallinen lehti
            
            
               C 427/90
            
         
      Kanne 20.9.2018 – ITD ja Danske Fragtmænd v. komissio
      (Asia T-561/18)
      (2018/C 427/119)
      Oikeudenkäyntikieli: englanti
      
         Asianosaiset
      
      
         Kantajat: ITD, Brancheorganisation for den danske vejgodstransport A/S (Padborg, Tanska) ja Danske Fragtmænd A/S (Åbyhøj, Tanska) (edustaja: asianajaja L. Sandberg-Mørch)
      
         Vastaaja: Euroopan komissio
      
         Vaatimukset
      
      Kantajat vaativat unionin yleistä tuomioistuinta
      
                  —
               
               
                  kumoamaan valtiontuesta SA.47707 (2018/N) – PostNordille postin yleispalvelun tarjoamista myönnetyt korvaukset – Tanska (1)28.5.2018 annetun komission päätöksen C(2018) 3169 final
               
            
                  —
               
               
                  velvoittamaan komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantajat vetoavat yhteen kanneperusteeseen, jonka mukaan komissio laiminlöi SEUT 108 artiklan 2 kohdassa tarkoitetun muodollisen tutkintamenettelyn aloittamisen niistä huomattavista ongelmista huolimatta, joita kyseessä olevien toimenpiteiden arviointiin liittyy. Kanneperuste perustuu kahdenlaisiin väitteisiin, jotka liittyvät alustavan tutkintavaiheen pituuteen ja olosuhteisiin sekä riidanalaisen päätöksen sisältöön.
      
                  —
               
               
                  Riidanalaisen päätöksen sisällöstä kantajat väittävät erityisesti, että (i) yleispalveluvelvollisuudesta maksettava korvaus ei sovellu sisämarkkinoille; (ii) valtiontakaukset eivät ole olemassa olevia tukia; (iii) arvonlisäverovapautus on valtion toteuttama toimi; (iv) virheelliseen kulukohdennukseen liittyy valtion varojen siirto ja sitä on pidettävä valtion toteuttamana toimena; ja (v) pääomanlisäys, joka toteutettiin 23.2.2017, on valtion toteuttama ja sillä myönnetään taloudellinen etu Post Danmarkin hyväksi.
               
            
         (1)  EUVL 2018, C 360, s. 3.